วันนี้ไม่ได้มาชิมอาหารของที่ร้าน แต่เห็นเค้าบอกว่า ร้านนี้มี แดงแหนมเนือง ของดีขึ้นขื่อของจังหวัดหนองคายขายด้วย เลยเดินมาซื้อชิมโดยเฉพาะ สั่งแบบชุดเล็ก ห่อกลับบ้าน เพื่อนำไปเยี่ยมไข้เพื่อนที่ รพ. ศิริราช

พอไปถึงห้องเพื่อน เปิดกล่องออกมา ถูกใจมากเลยค่ะ จัดมาให้แบบพร้อมทานจริงๆ ของทุกอย่างจัดมาแบบปราณีตมาก ปอกเปลือกกล้วยและแตงกวาให้ด้วย (น้อยร้านนะคะที่จะทำ) เห็นละปลื้มปริ่มสุดๆ ตัวแหนมเหนืองก็หั่นมาให้แล้วเป็นคำๆ หยิบห่อทานได้เลย ที่สำคัญ ไม่รู้ว่าบังเอิญหรือตั้งใจ แต่จำนวนชิ้นแหนมเนือง เท่ากับจำนวนแผ่นแป้งเป๊ะๆ กินแล้วหมดพร้อมกันพอดี ไม่ต้องมีอะไรเหลือให้ตะขิดตะขวงใจ

สำหรับรสชาติ ก็ถือว่าดีค่ะ น้ำจิ้มอร่อย แยกพริกมาเรียบร้อย ผักสดดี ล้างมาสะอาด ส่วนแป้ง ต้องมาแช่น้ำเอง แต่รวมๆ แล้วถือว่าอร่อยเลยค่ะ วันหลังจะแวะมาซื้ออีกแน่นอน